# **Proiectul DECIZIEI ETAPEI DE ÎNCADRARE**

Ca urmare a solicitării de emitere a acordului de mediu adresată de **COMUNA SLAVA CERCHEZĂ**, cu sediul în com. Slava Cercheză, loc. Slava Cercheză, str. Principală, nr. 224, jud. Tulcea, înregistrată la APM Tulcea cu nr. 4693/19.04.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare,

autoritatea competentă pentru protecţia mediului **APM Tulcea** decide, ca urmare a consultărilor desfăşurate în cadrul şedinţei Comisiei de Analiză Tehnică din data de 30.05.2017, că proiectul "**REABILITARE,** **MODERNIZARE, EXTINDERE ŞI DOTARE AŞEZĂMÂNT CULTURAL DIN LOCALITATEA SLAVA CERCHEZĂ, JUD. TULCEA**"**,** propus a se realiza în intravilan, localitatea Slava Cercheză, com Slava Cercheză, str. Principală, identificat prin nr. topografic P, în U.T.R. 1, zona instituţii şi servicii publice (IS), judeţul Tulcea**, nu necesita parcurgerea celorlalte etape ale procedurii de evaluare adecvată**.

**Justificarea prezentei decizii**:

I. Motivele care au stat la baza luării deciziei etapei de încadrare în procedura de evaluare adecvată sunt următoarele:

- proiectul propus intră sub incidența art.28 din OUG nr.57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare, deoarece amplasamentul proiectului se suprapune cu aria protejata ROSPA0091 Pădurea Babadag .

- amplasamentul se află în intravilan, localitatea Slava Cercheză, com Slava Cercheză, str. Principală, identificat prin nr. topografic P, în U.T.R. 1, zona instituţii şi servicii publice (IS) , judeţul Tulcea. Pe amplasament nu au fost identificate specii de păsări sau alte specii de faună si habitate ale speciilor pentru care a fost declarată aria protejata ROSPA0091 Pădurea Babadag si care ar putea fi afectate de implementarea proiectului. Proiectul nu va afecta negativ aria naturală protejată.

- beneficiarul a obţinut Avizul Administratiei Podişului Nord Dobrogean cu nr. 64/ APND/02.05.2017.

**Localizarea proiectului :**

- amplasamentul se află în intravilan, localitatea Slava Cercheză, com Slava Cercheză, str. Principală, identificat prin nr. topografic P, în U.T.R. 1, zona instituţii şi servicii publice (IS), judeţul Tulcea, pe un teren cu folosinţa actuală pentru curţi-construcţii, conform încadrării cadastrale.

**Caracteristicile proiectului :**

Proiectul constă în reabilitarea, modernizarea, extinderea şi dotarea clădirii existente a aşezământului cultural. Acesta se află pe un teren în suprafaţă de 1076 mp.

După executarea lucrărilor de reabilitare şi extindere aşezământul cultural va avea următorii indici principali constructivi:

Regim de înălţime = Dp + P , suprafaţă construită = 518,7 mp , suprafaţă desfăşurată de 641,3 mp.

Proiectul prevede:

1. *Lucrări de reabilitare la construcţia existentă a aşezământului cultural:*

* Desfacerea tâmplăriei care nu a fost încă înlocuită;
* Desfacerea şarpantei si a învelitorii din tablă zincată;
* Desfacerea plafonului din scândură şi trestie tencuită, a termoizolaţiei de pământ din pod şi a grinzilor de planşeu;
* Demolarea scărilor de beton de la uşă de evacuare de pe faţada vestică;
* Spargerea unui gol de acces in extinderea proiectată;
* Executarea de zidărie de umplutură la golurile uşilor şi ferestrei care se desfiinţează;
* Executarea lucrărilor de consolidare conform expertizei tehnice;
* Executarea unor pereti de compartimentare din placi de gips carton, placi RBI sau plăci RF în funcţie de destinaţia spaţiilor;
* Curaţarea finisajelor existente, repararea locală a tencuielilor, executare unui termosistem la interiorul pereţilor perimetrali şi aplicarea unui nou strat de finisaj;
* Desfacerea pardoselilor existente şi montarea de noi pardoseli din parchet laminat şi gresie de trafic, conform destinaţiilor spatiilor;
* Executarea unui placaj de faianţă la bucătărie si grupul sanitar din cabina actorilor;
* Montare tâmplărie din PVC la uşile si ferestrele care nu au fost înlocuite anterior;
* Curaţarea, repararea si vopsirea cu vopsea de protecţie a uşilor de lemn decorative din holul principal de acces;
* Executarea unui plafon suspendat din plăci de gips carton RE cu termoizolaţie din vată minerală la partea superioara:
* Realizarea unei noi şarpante cu o învelitoare formată din astereală din scândură de răşinoase, un strat hidoizolant din folie de plastic, şipcile si o învelitoare din ţiglă ceramică, inclusiv accesoriile (streasina, jgheaburi, burlane);
* Executarea de reparaţii locale, curaţarea si lustruirea zidăriei de piatra de la faţade;
* Executarea unui placaj de piatra naturală la pereţii exteriori unde se executa cămăşuieli;
* Refacerea treptelor scărilor de acces prin placare cu piatră si amenajarea la accesul de pe fatada estica a unei rampe de acces pentru persoanele cu dizabilitati fizice;
* Executarea a doua extinderi propuse, una pe fatada vestica şi una pe faţada estica;
* Refacerea trotuarelor.

1. *Lucrări de extindere cămin.*

2.1 Extindere cu funcţiunea de spaţii pentru grupuri sanitare pentru spectatori şi cabină artişti

Suprafaţă construită= 60,2 mp , suprafaţa desfăşurată= 60,2 mp, regim de înălţime: Parter .

Extinderea va fi amplasată adiacent căminului cultural existent, pe latura de vest. In vederea executării lucrărilor de extindere se vor închide ferestrele de pe această latura şi una dintre cele două uşi existente cu zidarie de caramida GVP. Sistemul constructiv al extinderii se va realiza astfel:

* Structură de rezistenţă pe cadre din beton armat compuse din stâlpi si grinzi şi o zidărie exterioară de închidere din blocuri ceramice;
* Compartimentare interioară din zidărie de cărămidă GPV şi plăci MDF;
* Peretii exteriori se vor placa la faţa interioară cu plăci de polistiren expandat iar sub placa de beton a pardoselii se va monta un strat de polistiren extrudat;
* Finisaje exterioare: placaj piatra si trepte piatră la scara exterioară;
* Finisaşe interioare la pereţi, tavane şi pardoseli;
* Tâmplărie exterioară şi interioară din PVC;
* Acoperişul va fi tip şarpantă din lemn;
* Învelitoarea va fi din tablă profilată tip ţiglă.

2.2 Extindere cu funţiunea de centrală termică

Suprafaţă construită= 16,5 mp , suprafaţa desfăşurată= 16,5 mp, regim de înălţime: Parter .

Extinderea va fi amplasată adiacent căminului cultural existent, pe latura de est. Sistemul constructiv al extinderii se va realiza astfel:

* Structură de rezistenţă pe cadre din beton armat compuse din stâlpi si grinzi şi o zidărie exterioară de închidere din blocuri ceramice;
* Peretii exteriori se vor placa la faţa interioară cu plăci de polistiren expandat iar sub placa de beton a pardoselii se va monta un strat de polistiren extrudat;
* Finisaje exterioare: placaj piatra;
* Finisaje interioare la pereţi, tavane şi pardoseli;
* Tâmplărie din aluminiu;
* Tâmplărie interioară din aluminiu;
* Acoperişul va fi tip şarpantă din lemn;
* Învelitoarea va fi tablă profilată tip ţiglă.

1. *Amenajare incintă*

* Amenjarea a două alei pietonale cu: pavele autoblocante, strat de beton de ciment, strat de piatră spartă, savură;
* Amenajare acces în incintă: din DN22D şi din strada de pe latura de vest;
* Strada de pe latura de vest, după terminarea lucrărilor de extindere a căminului cultural, va fi refăcută şi dată în circulaţie. Se va aplica următorul sistem rutier: savură, strat de piatră spartă, amestec din beton de ciment;
* Alimentarea cu apă: apa rece se va asigura de la reţeaua de alimentare cu apă a localităţii, iar apa caldă pentru grupurile sanitare va fi realizată de boilere electrice;
* Canalizarea apelor uzate menajere: traseele de evacuare a apelor uzate menajere din grupurile sanitare se vor realiza din PVC.KG (carosabil); apele menajere se vor colecta în cămine, amplasate la 2,5 m de clădirea căminului cultural şi racordate la reţeaua de canalizare a localităţii; apele pluviale vor fi colectate de jgheaburi şi burlane şi conduse la teren.
* Energie electrica: branşament existent la reţeaua de energie electrică din localitate;
* Energie termica: Încălzirea va fi asigurată de o centrală termică pe lemne amplasată într-un spaţiu special destinat. Evacuarea gazelor arse se va realiza prin coş de fum metalic, izolat, cu Dn=200 mm şi H=9 m.

**Condiţiile de realizare a proiectului:**

Pentru a preveni şi eventual a limita şi elimina efectele unui posibil impact negativ (posibil doar pe perioada de desfaşurare a lucrărilor) se vor lua de către beneficiar si antreprenorul general urmatoarele măsuri :

* Supravegherea lucrărilor in permanenţă de catre personal specializat si dirigintele de şantier ;
* Reducerea pe cât posibil a perioadei de execuţie a lucrărilor de construcţii;
* Pe parcursul execuţiei întreg perimetrul şantierului va fi împrejmuit, pentru a nu afecta vizual împrejurimile. Toate materialele folosite vor fi livrate de către furnizori acreditaţi iar transportul, manipularea si depozitarea lor se va realiza fără a afecta mediul inconjurător.
* Toate lucrările se vor desfăşura strict pe amplasament, fără a afecta vecinătăţile.
* Lucrările nu vor genera zgomote sau vibraţii care sa deranjeze speciile pentru care a fost desemnată aria protejata ROSPA0091 Pădurea Babadag.
* Nu se vor folosi echipamente de construcţii mari care sa genereze zgomote si vibraţii.
* Pe parcursul execuţiei se vor delimita zonele de depozitare pentru diverse materiale de construcţie, prin grija constructorului luându-se toate măsurile necesare (realizarea de platforme temporare de depozitare, protejarea solului, împrejmuirea zonelor de depozitare, acoperirea materialelor, etc) pentru a preîntâmpina orice posibilă răspandire a acestora pe sol .
* Pe tot parcursul execuţiei se vor lua, prin grija antreprenorului general, toate măsurile legate de protejarea biodiversităţii, solului, subsolului, faunei si vegetaţiei din jurul amplasamentului.
* Toate deşeurile rezultate, toate resturile si materialele nefolosite rămase se vor colecta si depozita separat, in zone bine delimitate si protejate, fiind preluate, la sfârşitul lucrărilor de către constructor şi predate unui operator de salubritate autorizat .

Titularul proiectului va respecta condiţiile impuse prin Certificatul de Urbanism nr. 30 din 04.08.2016, emis de Primăria Comunei Slava Cercheză .

Titularul proiectului va respecta condiţiile impuse prin Avizul Administratiei Podişului Nord Dobrogean cu nr. 64/ APND/02.05.2017;

Se vor respecta prevederile legislaţiei de protecţie a mediului în vigoare .

Titularul proiectului are obligaţia de a notifica în scris APM Tulcea despre orice modificare sau extindere a proiectului survenită de la emiterea Deciziei Etapei de încadrare, înainte de realizarea modificării;

La finalizarea lucrărilor se va notifica în scris APM Tulcea, GNM – Comisariatul Județean Tulcea, în vederea efectuării controlului de specialitate pentru verificarea respectării prevederilor prezentei decizii și a întocmirii procesului verbal care se anexează și face parte integrantă din procesul verbal de recepție la terminarea lucrărilor.

Conform prevederilor OUG nr. 195 / 2005 privind protectia mediului, aprobata cu modificari prin Legea nr. 264/2006, cu modificarile si completarile ulterioare – răspunderea pentru corectitudinea informatiilor puse la dispoziţia autoritaţii competente pentru protectia mediului si a publicului revine titularului proiectului .

Prezenta decizie a etapei de încadrare este valabilă pe toată perioada punerii în aplicare a proiectului.

Proiectul propus nu necesită parcurgerea celorlalte etape ale procedurii de evaluare adecvată .

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**Chim. Mirela Aurelia RAICU**

**Sef Serviciu CFM**

**Ing.Elena MICU**

Intocmit

Camelia Ionescu

**Intocmit in 3 exemplare, din care : unul la titular, unul la dosarul obiectivului si unul la dosarul cu acte de reglementare.**